ועדת החינוך, התרבות והספורט, כנסת 24, פרוטוקול מספר 152, 2022-05-30 09:28

שרן השכל: בוקר טוב לכולם, אני שמחה לפתוח את ועדת החינוך, התרבות והספורט של הכנסת.

שרן השכל: אני רוצה בפתח הישיבה קודם כל לשלוח תנחומים למנהלת ועדת החינוך, ליהודית, שאחיה נפטר אתמול בלילה.

שרן השכל: אני רוצה למסור לה מכאן, מכל חברי הוועדה ומכל צוות הוועדה המסור, באמת חיבוקים חמים וניחומים, וכולנו נגיע כמובן לנחם אותה בזמן ה'שבעה', אז רצינו לפתוח קודם כל את הישיבה עם כמה מילים.

שרן השכל: הישיבה היום נפתחת לעניין הצעת תקנות מכוני כושר (רישוי ופיקוח)(אימון קטינים במכון כושר)(תיקון), התשפ"ב-2022).

שרן השכל: נמצאים איתנו משרד התרבות והספורט.

שרן השכל: אנחנו נערוך כאן תיקון לתקנות מכוני הכושר.

שרן השכל: היועץ המשפטי, צחי, תוכל לשתף אותנו בתיקון שצריך להיעשות ואחר כך נעביר את רשות הדיבור למשרד התרבות והספורט, ולאחר מכן למשרד המשפטים.

צח בן יהודה: בוקר טוב, משרד התרבות והספורט העביר לנו את תקנות מכוני הכושר (רישוי ופיקוח) (אימון קטינים במכון כושר) (תיקון).

צח בן יהודה: הדיון היום זה למעשה לפי התייעצות לפי חוק, סעיף 8 לחוק.

צח בן יהודה: השר התייעץ עם שר הבריאות.

צח בן יהודה: יש לנו אישור שהם קיימו את חובת ההיוועצות ולמעשה גם לפי החוק הם מחויבים להתייעץ עם הוועדה.

צח בן יהודה: בסוף המשרד יוכל להציג את התקנות, ובסוף הוועדה יכולה להצביע למעשה על עמדתה לפי חובת ההיוועצות.

צח בן יהודה: זה לא אישור של התקנות, זה הליך שהוא קצת פחות נפוץ פה בכנסת.

סימון דוידסון: לא הבנתי, מה נפוץ?

צח בן יהודה: הוועדה תצביע על ההיוועצות, כלומר עמדתה שהיא קיימה את חובת ההיוועצות, לא אישור של התקנות.

סימון דוידסון: אז מי מאשר את התקנות?

צח בן יהודה: התקנות מאושרות לפי החוק.

צח בן יהודה: השר מוסמך לאשר לאחר שהוא קיים את חובת ההיוועצות.

סימון דוידסון: הבנתי.

שרן השכל: אנחנו בעצם מצביעים שאנחנו מאשרים שנעשתה היוועצות.

צח בן יהודה: אכן.

שרן השכל: אז זה עוד יותר פשוט ממה שחשבתי.

שרן השכל: אני חשבתי שאנחנו מצביעים על התקנות עצמן.

שרן השכל: משרד התרבות והספורט, אתם רוצים לומר מספר דברים?

רועי ברקוביץ: ראשית, בוקר טוב, אני מנהל האגף להכשרת מאמנים במשרד התרבות והספורט, במינהל הספורט.

רועי ברקוביץ: למעשה מה שאנחנו מבקשים היום מבחינת מכוני הכושר, זה למעשה לאחד את סגנון האימון שקיים עבור קטינים, כשעד היום הייתה הפרדה בין עבודה עם מכשירי התנגדות ומכשירים אירוביים לבין משקלות חופשיות, כאשר למעשה אנחנו רוצים לאחד את שני סגנונות האימון האלה ולמעשה לקבוע שמספר המתאמנים יהיה זהה.

רועי ברקוביץ: אנחנו מורידים נטל.

רועי ברקוביץ: בעניין הזה של הורדת נטל אנחנו בהחלט רואים שיש לנו סוג של אפשרות להוזלת עלויות עבור המתאמנים.

רועי ברקוביץ: כאמור, אנחנו באמת רוצים להגדיל את מספר הקטינים המתאמנים בחדר הכושר.

רועי ברקוביץ: אנחנו יודעים שעל פי התקנות חובה שיהיה מדריך לקטינים בעל מומחיות לעבודה עם קטינים, ולכן אנחנו באמת מבקשים בישיבה הזאת לאחד את שני סגנונות האימון ולראות במספר המתאמנים שמופיע במכשירי התנגדות או מכשירים אירוביים, כמספר לשני סגנונות האימון.

רועי ברקוביץ: זה פחות או יותר הכיוון.

שרן השכל: נהדר.

שרן השכל: האמת היא, יוזמה ממש מדהימה בכפר ורדים, שסיפרו לי עליה, של פתיחת מכון כושר לבני נוער בלבד בבית הספר שפתוח אחר שעות הצוהריים.

שרן השכל: ממש בנו שם סוג של אולם עם משקולות, מכשירי התנגדות.

שרן השכל: זה משהו שביום-יום ממש מאפשר להם לעשות כושר ולא להסתובב סתם ככה, וזה נותן להם שגרה מסוימת.

רועי ברקוביץ: ההצעה שלך מאוד מבורכת.

רועי ברקוביץ: אנחנו למעשה מעודדים חדרי כושר בבתי ספר, חדרי כושר שמתאימים לבני נוער, שחדרי הכושר האלה יהיו פתוחים גם אחר הצוהריים.

רועי ברקוביץ: זה יפה מאוד.

רועי ברקוביץ: העבודה היום גם לטובת הבריאות, אולי גם לטובה החברתית שיש בזה וגם לטובת הספורט שאנחנו מקדמים.

רועי ברקוביץ: העבודה של קטינים בחדר כושר היא הכרחית.

רועי ברקוביץ: ככה זה עובד היום בכל העולם.

שרן השכל: תודה רבה.

שרן השכל: משרד המשפטים, אתם רוצים להגיב?

שרן השכל: בבקשה, חבר הכנסת סימון דוידסון.

סימון דוידסון: בקורס עכשיו שעושים, חדר כושר, האם יש תעודה נפרדת לקטינים?

רועי ברקוביץ: לא, זה תעודה אחת.

סימון דוידסון: תעודת קטינים זה בתוך התעודה.

רועי ברקוביץ: בוודאי.

גלעד מלכה: אתה מדבר על מדריך?

סימון דוידסון: מדריך.

גלעד מלכה: לא, לא, יש הכשרה מיוחדת למדריכים.

סימון דוידסון: זה היה פעם, בעבר.

גלעד מלכה: בעבר עשינו הכשרה מיוחדת לקטינים, לאלה שיהיו רק מדריכים.

גלעד מלכה: היום התעודה היא אחת, תעודת מדריך חדר כושר כולל קטינים.

סימון דוידסון: אוקיי, זה שאלה אחת.

סימון דוידסון: למה לפני זה הייתה התקנה המוזרה הזאת של הפרדה?

גלעד מלכה: האמת שאני לא יודע.

שרן השכל: הם אוהבים לסבך דברים בדרך כלל.

גלעד מלכה: זה הזמן באמת לתקן.

גלעד מלכה: וואנס, יש לך מומחיות לנושא של הקטינים, אז העסק הרבה יותר מוגן ובטיחותי.

שרן השכל: אם בעצם יש פטור ממאמנים בחלק ממכוני הכושר שהם מאוד קטנים, איך בעצם ההתנהלות מול קטינים?

גלעד מלכה: יש קטין בחדר הכושר - - -

שרן השכל: אז הם כבר מחויבים להביא בעצם מאמן.

גלעד מלכה: למעשה בפועל זה מה שקורה, שכל הזמן יש מדריך.

צח בן יהודה: מדריך עם הכשרה לאימון קטינים.

שרן השכל: האם בדקתם אם בחלק מחדרי הכושר נעשתה איזושהי אפליה כלפי קטינים, צמצום השעות שלהם או דברים כאלה?

גלעד מלכה: נהפוך הוא.

גלעד מלכה: אנחנו יודעים שיותר ויותר קטינים מתאמנים.

גלעד מלכה: זה הגדיל את כמות הקטינים.

סימון דוידסון: לא הבנת את השאלה.

סימון דוידסון: אנחנו הרי אישרנו פה בוועדה הזאת פטור עד 100 אנשים לבגירים מעל גיל 18, אז מה שהיושבת-ראש שואלת, האם בעקבות תקנה שאישרנו אז, יש אפליה והיום לא שמים מדריך חדר כושר בגלל התקנה שאנחנו בעצם ביטלנו את המדריך?

גלעד מלכה: האמת שהבנתי, סימון.

גלעד מלכה: מדריך קטינים נמצא כל העת בחדר כושר לטובת הקטינים.

גלעד מלכה: בגלל שיש מודה שהרבה קטינים באים לחדר הכושר, אז אנחנו לא נתקלים בתופעה הזאת.

גלעד מלכה: נהפוך הוא, הקטינים בהם ולכן מכוני הכושר דואגים שיהיה כל הזמן מדריך שהוא מומחה לקטינים בקטע הזה.

גלעד מלכה: זה לא יוצר אפליה.

שרן השכל: אוקיי.

שרן השכל: האם אתם יודעים על איזושהי היערכות של מכוני כושר לקראת הקיץ, לקבלה של יותר קטינים או משהו כזה?

גלעד מלכה: אנחנו יודעים שמכוני הכושר שמבוססים על מנויים, הם יודעים בדיוק מה קורה איתם במשך כל השנה.

גלעד מלכה: הקיץ הוא קיץ.

גלעד מלכה: הם מתכוננים.

גלעד מלכה: הם מציעים פעילויות למנויים שלהם, בין אם הם בגירים, בין אם קטינים, ובוודאי שהם יודעים את העבודה הזאת והם אכן מוכנים לקבלת הקטינים גם בחודשי הקיץ.

שרן השכל: אוקיי.

שרן השכל: משרד המשפטים, רצית להגיב?

לינא סאלם: כן.

לינא סאלם: אני רוצה רק להגיד שהתקנות האלה הן בעצם חלק מ'ניקיון אביב'.

לינא סאלם: משרד ראש הממשלה בעצם מלווה בהחלטת ממשלה כמה הליכי חקיקה שיש בהם על מנת לעשות הקלות על מעסיקים.

לינא סאלם: אנחנו כמובן מסתכלים על התקנות האלה בראיה רוחבית.

לינא סאלם: אנחנו גם ראינו את התקנות הקודמות שבהן ניתן פטור לחדרי כושר כאשר מדובר בחדר כושר קטן, וגם ראינו את התקנות האלה.

לינא סאלם: החובה הייתה כפולה הפעם.

לינא סאלם: היה פעם חובה של מדריך באופן כללי וגם מדריך לעניין קטינים שיכול להיות אותו אדם, אבל יכול להיות שלא היה, ומה שבעצם עושה עכשיו משרד הספורט, הוא כל הזמן בעצם בעשייה של לבדוק איך הוא יכול להקל מצד אחד, ולשמור על שלום הציבור מצד שני, אז החובה שהם השאירו אותה, הם עדיין משאירים אותה מתוך ראיה שיש הכרח שיהיה מדריך כאשר מדובר בקטינים.

לינא סאלם: לא בכל מחיר הם בעצם מקלים על המעסיקים ועל מכוני כושר אבל אומרים, זה הגבול שעדיין אפשר לשמור על שלום ועל בריאות הציבור ועל המתאמנים, ומצד שני כן רוצים לתת הקלה מסוימת על סמך דוחות פציעות, על סמך התייעצות עם משרד הבריאות.

לינא סאלם: זה עבודת מטה שהיא יחסית ארוכה, שנעשתה קודם.

לינא סאלם: יכלו על פניו אם רצו רק לתת הקלות, פשוט לבוא ולהגיד, אנחנו מוותרים על החובה הזאת, אבל זה לא בעצם הקו המנחה.

לינא סאלם: הקו המנחה הוא תמיד לשמור בין בריאות הציבור ובכך גם לעודד עוד יותר אנשים שיגיעו, כי אם הורה יודע שהקטין מגיע לחדר כושר ויש חובה מכוח התקנות שיהיה מאמן שכל הזמן יהיה בקשר עין איתו, אז זה דווקא יעודד אנשים להגיע.

לינא סאלם: ההקלה היא הקלה אמנם קטנה, אבל יש בה כדי להפוך להקלה משמעותית.

לינא סאלם: במקום שיהיו שני מאמנים לשני סוגים של מכשירי כושר, הם בעצם עכשיו עושים מדריך אחד לאותה קבוצת קהל שהייתה מתאימה בעצם לסוג הראשון של המכשירים.

לינא סאלם: יש פה גם את המחלקה המשפטית, אם תרצה להשלים.

סימון דוידסון: אני חייב להעיר שלוש הערות.

סימון דוידסון: אחת, תקנה שאנחנו הורדנו, מדריך חדר כושר, לא קשור לגודל של חדר כושר, קשור למספר האנשים בחדר כושר, עד 100 אנשים.

סימון דוידסון: זה אומר ש-90% מחדרי הכושר אין בו-זמנית 100 אנשים בחדר כושר, זאת אומרת, זה כמעט הוריד לגמרי, שאני בעד, לא נגד.

סימון דוידסון: פעם שנייה, אנחנו לא נגענו עדיין בגיל השלישי.

סימון דוידסון: צריך להבין שהיום בן אדם בן 70, 80 שנכנס לחדר כושר, על פי חוק לא צריך להיות מדריך.

סימון דוידסון: פה יש מן הסכנה.

סימון דוידסון: הדבר השלישי, לגבי הילדים הקטינים, זה לא היה צריך שני מדריכים אלא דובר על מספר אנשים שמותר להם להיות במכשירים חופשיים ומספר אנשים שמותר להם להיות במכשירים אירוביים או התחנות עצמן.

סימון דוידסון: לא היו צריכים שני מדריכים.

סימון דוידסון: זה היה יכול להיות מדריך אחד על שני הדברים האלו.

לינא סאלם: בנוגע לגודל של מכון הכושר, החידוד נכון.

לינא סאלם: אכן אנחנו מתכוונים כשאנחנו אומרים הגודל, לא באמת המרחב, ואגב, זו הייתה אחת ההערות בזמנו של המחלקה המשפטית של הוועדה שבאה ואמרה, אולי הייתם דווקא צריכים לקחת בחשבון את המרחב.

סימון דוידסון: חד משמעית.

לינא סאלם: נכון.

לינא סאלם: זה בעצם הגודל במובן של מספר המשתתפים במכון כושר.

סימון דוידסון: ואנחנו הערנו את זה פה בוועדה.

סימון דוידסון: גם אם יש 20 איש, מדריך אחד לא יכול לראות מה קורה 80 מטר ממנו.

סימון דוידסון: אין סיכוי שהוא יראה את זה.

לינא סאלם: גיל 70, לא ידוע לי שיש תקנות שבכלל עוסקות באוכלוסייה הזו.

סימון דוידסון: אין תקנות.

גלעד מלכה: מאיזה בחינה אתה חושב שגיל 70 צריך - - - ?

סימון דוידסון: בן אדם בן 70, קח סבא של כל אחד מאיתנו, נכנס לחדר כושר פעם ראשונה, על פי חוק לא צריך להיות מדריך.

שרן השכל: פעם ראשונה תמיד חייב להיות מישהו שיסביר על המתקנים.

סימון דוידסון: על פי החוק לא צריך.

רועי ברקוביץ: על פי החוק לא צריך, אבל זה לא אומר שאין בחדרי הכושר מדריכים.

סימון דוידסון: אתה נותן את האפשרות למנהל להחליט.

רועי ברקוביץ: מנהל שהוא רוצה שהלקוחות יבואו אליו, הוא דואג - - -

סימון דוידסון: עזוב, אנחנו מדברים על חוק עכשיו.

סימון דוידסון: מה המנהל יעשה או לא יעשה זה כבר עניין אחר.

סימון דוידסון: על פי חוק לא צריך.

שרן השכל: אל תשכח, ברגע שיש למישהו תקלה במכון כושר עם מישהו בן 70, זה המוניטין שלו גם, כלומר יש לו אינטרס להביא מאמן שידריך פעם ראשונה על המתקנים.

שרן השכל: נראה לי שהאינטרס של כל בעל מכון כושר הוא שכשמישהו מגיע מעבר לגיל מסוים וזה פעם ראשונה שלו, שנייה שיעשה לו את ההדרכה על כל המכשירים.

סימון דוידסון: הגיונית ועסקית זה נכון, אבל החוק לא אומר שצריך לעשות את זה.

שרן השכל: צריך לראות אם בפועל זה קורה, אם יש להם סוג של נוהל כזה בתוך מכוני הכושר.

סימון דוידסון: חדרי הכושר של ה-100 שקלים חודש, זה לא קורה.

סימון דוידסון: בחדרי הכושר שהם בקאנטרי קלאבים זה קורה.

סימון דוידסון: אני עשיתי בדיקה.

סימון דוידסון: ה- low costהורידו מדריכים.

סימון דוידסון: חדרי הכושר הגדולים והקאנטרי קלאבים לא הורידו את המדריכים בכלל, עדיין יש מדריכים, ואני אומר לכם, למשרד הספורט, תבדקו מה קורה ב-low cost, כי אני אומר לכם שגם מתאמנים שם קטינים ואין מדריכים, עד שיקרה חס וחלילה משהו.

סימון דוידסון: אני אומר שצריכה להיות שם איזה בקרה על הנושא הזה, כי על פי חוק אנחנו די ניקינו אותם.

סימון דוידסון: הם לא צריכים לשים את המדריך ואז ילד בן 14 מגיע, ועל פי חוק כן צריך להיות מדריך אבל בהרבה מקומות אין.

סימון דוידסון: זה רק ב-low cost, לא בקאנטרי ובחדרי הכושר המפוארים יותר, הגדולים.

גלעד מלכה: התקנות של הפטור של המדריך הן לשנה וחצי, אני מזכיר לכם, לכן משרד הספורט יעשה בחינה.

שרן השכל: נכון, שמנו את זה בהוראת שעה כדי לראות ולאסוף מידע.

סימון דוידסון: אני בעד, אני לא נגד.

סימון דוידסון: בעולם זה מה שקורה, אבל בעולם גם אנשים, יש להם אחריות.

סימון דוידסון: פה מדינת ישראל, אין אחריות, מה לעשות.

סימון דוידסון: אנשים באים, חושבים שמגיעים לחדר כושר, תוך יומיים הם ג'ון בריון והם עושים מה שהם רוצים, והסכנה היא לקטינים ולמבוגרים.

רועי ברקוביץ: אני חושב, דרך אגב, שהמבוגרים לא הולכים ל-low cost, חבר הכנסת דוידסון.

רועי ברקוביץ: בדרך כלל אנחנו רואים אותם בקאנטרי הגדולים.

רועי ברקוביץ: הם הולכים לבקש את ההדרכה, ודרך אגב גם קטינים.

סימון דוידסון: הקטינים הולכים ל- low cost.

גלעד מלכה: אבל הקטינים יש חובת מדריך, אז אין לנו את העניין הזה.

סימון דוידסון: נכון.

סימון דוידסון: השאלה אם באמת יש מדריך.

שרן השכל: זה נתונים שהם חייבים לאסוף לנו עכשיו.

סימון דוידסון: כן, זה נתונים שאתם צריכים לבדוק.

סימון דוידסון: אתם צריכים לבדוק את הנושא הזה.

שרן השכל: אוקיי.

שרן השכל: צח, היועץ המשפטי.

צח בן יהודה: רק שתי שאלות קטנות.

צח בן יהודה: לקראת הקיץ שיהיה אולי צפי, אתם מכירים יותר טוב, ליותר מתאמנים קטינים.

צח בן יהודה: האם יש איזושהי בקרה למקרה שמגיעים יותר קטינים מהיחס מתאמנים למאמן?

צח בן יהודה: נגיד אם מגיעים קבוצה של תשעה קטינים בני 6 עד 14, צריכים להיות למעשה שני מאמנים קטינים.

צח בן יהודה: האם יש איזושהי היערכות לזה או פיקוח על מקרים כאלה?

צח בן יהודה: התקנות גם קובעות הפרדה פיזית בין המשקולות החופשיות לבין שאר המכשירים שלמעשה אתם מאחדים אותם, וכמו שחבר הכנסת ציין, יכול להיות פה חדר כושר שהמטראז' שלו מאוד גדול.

צח בן יהודה: איך מאמן יכול באמת להשגיח על קבוצה של קטינים שהם מתאמנים במרחקים מאוד גדולים?

רועי ברקוביץ: שני הדברים שאמרת הם קשורים אחד בשני והכול מצטלב בנושא של קשר העין.

רועי ברקוביץ: החובה המרכזית בחדרי הכושר למדריך, וזה המיומנות שהוא נדרש וגם לומד אותה, זה שיהיה כל הזמן קשר עין עם החניכים הקטינים.

רועי ברקוביץ: וואנס, המקום מופרד.

רועי ברקוביץ: וואנס, יש כמות גדולה יותר ואין אפשרות לקשר עין.

רועי ברקוביץ: שם נדרש הבעלים של המכון, המדריכים במקום לייצר מצב שיש קשר עין כל הזמן.

רועי ברקוביץ: אם יש הפרדה וילדים מתאמנים פה ופה, הם צריכים לשים שני מדריכים, לכן לא נדרש כאן פיקוח.

רועי ברקוביץ: הם נדרשים קודם כל לפקח על עצמם כי בסופו של דבר האינטרס שלהם זה לשמור על בטיחות המתאמנים, בין אם הם צעירים, בין אם מבוגרים.

רועי ברקוביץ: בהמשך למה שאמר חבר הכנסת דוידסון, אם מגיעים אנשים מבוגרים בפעם הראשונה ומגיעים לקבלה, מצופה מהם לשמור על הבטיחות באופן חד משמעי, לחומרה מה שנקרא, ולכן זה התפיסה בחדרי הכושר.

רועי ברקוביץ: אם יש אנשים שרוצים לעבור על חוקים או לעבור על תקנות, אנחנו לא יכולים להיות בכל מקום.

רועי ברקוביץ: בשורה התחתונה, הדבר המאחד את הסיפור הזה זה הנושא של קשר העין והבטיחות של הילדים.

שרן השכל: אוקיי.

שרן השכל: בבקשה, היועץ המשפטי.

צח בן יהודה: תקנות מכוני כושר (רישוי ופיקוח)(אימון קטינים במכון כושר)(תיקון), התשפ"ב-2022 בתוקף סמכותי לפי סעיפים 3 ו-8 לחוק מכוני כושר (רישוי ופיקוח), התשנ"ד- 1994 (להלן – החוק), ובהתייעצות עם שר הבריאות ועם ועדת החינוך, התרבות והספורט של הכנסת, אני מתקין תקנות אלה: תיקון תקנה 4 1.

צח בן יהודה: בתקנות מכוני כושר (רישוי ופיקוח) (אימון קטינים במכון כושר), התשס"ה- 2005, בתקנה 4 -

במקום פסקה  יבוא: "(1) באימון באמצעות משקולות חופשיות, מכשירי התנגדות ומכשירים אירוביים;

במקום פסקה  יבוא: קטינים מגיל 14 עד גיל 18 – 15 מתאמנים;

שרן השכל: מי בעד?

שרן השכל: נגד?

שרן השכל: אושר

שרן השכל: ההצעה עברה.

שרן השכל: תודה רבה לך, היועץ המשפטי.

שרן השכל: תודה רבה לכם, משרד התרבות והספורט ושיהיה בהצלחה לכולנו.

שרן השכל: תודה, הישיבה נעולה.